கேள்வி: முகாலி - மரபு என்பது என்ன?
பதில்: முகாலியின் இறப்பிற்குப் பிறகு அவரது வழித்தோன்றல்கள் மங்கோலியக் ககான்களுக்குச் சேவை புரிந்தனர். முக்கியமாக டொலுய் வழிவந்தவர்களுக்கு அவர்கள் சேவை புரிந்தனர். அன்டோங் மற்றும் பைஜூ போன்ற இவரது சில வழித்தோன்றல்கள் செங்கிஸ் கானின் பேரன் குப்லாய் கான் நிறுவிய கன்பூசியம் பாணி யுவான் அரசமரபு, பிற்காலத்தில் முக்கியமான அதிகாரிகளாகத் திகழ்ந்தனர். அப்போது மொல்லை என்று அழைக்கப்பட்ட ஈரான் மீதான டொலுய் வழிந்த ஹுலாகு கான் படையெடுப்பின்போது இவரது வழித்தோன்றல்கள் அதில் பங்கெடுத்தனர். ஹுலாகுவின் வழிவந்த ஈல்கானரசு விழுந்ததற்கு பிறகு முகாலியின் வழித்தோன்றல்கள் பகுதாது ஆட்சிசெய்த ஜலையிர் அரசமரபை நிறுவினர். உலான் பத்தூர் உள்ள சிங்கிஸ் சதுக்கத்தில் செங்கிஸ் கானின் சிலைக்கு இரு பக்கங்களிலும் பூர்ச்சுவின் சிலையும், முகாலியின் சிலையும் நிறுவப்பட்டுள்ளன.